Strada dei Eroi

Ła Strada dei Eroi ła xe na strada de montagna del Pasubio fata 'nteł'istà del 1938. No ła xe sfaltà e specie in primavera se trova raquante frane de sasi e de giara. No ła xe verta al trafico. Par rivarghe ał'inboco se ga da partire dal Pian de łe Fugase, a 1165 metri, e 'ndar su par ła strada de ła Val di Fieno (bianca e sarà al trafico anca questa). A 1782 metri de quota sta strada ła finise davanti ła Gałeria D'Havet, ke ła sbusa el creston de ła Pria Faveła e ła salta fora in Val Canałe. Da qua scuminsia ła Strada dei Eroi, alta sui buroni profondi sentenari de metri de ła Val Canałe. Dopo do tornanti, e pasando soto de łe gałerie, ła strada, tajà suła piera, ła monta ała testada de ła vałe finke no ła riva al Rifugio Papa, ałe Porte del Pasubio, a 1934 metri, 'ndove ke riva anca ła Strada dei Scarubi e ła Strada de łe Gałerie. Drio ła strada, suła piera a monte, xe stà postà, una drio ł'altra, łe łapidi coi nomi de 15 medaje d'oro de ła prima guera mondiałe. 
Par rivar su a pie al Rifugio partendo dal Pian de łe Fugase e tajando i tornanti de ła strada de ła Val di Fieno col troxo numero 399, se ghe mete 2 ore e 3 quarti.

 Ełenco de łe 15 medaje de oro mensionà 'nteła Strada dei Eroi 

 Capitan Aldo Beltricco, San Damiano (CN)
 Tenente Cesare Battisti, Trento
 Bersajere Torquato Cardelli, Soari (PI)
 Tenente Umberto Cerboni, Napoli
 Magior  Felice Chierle, Pino Torinese (TO)
 Sototenente Damiano Chiesa, Rovereto
 Sototenente Fabio Filzi, Rovereto
 Cołoneło Antonio dei Conti Gioppi, Sermide (MN)
 Sototenente Giordano Ottolini, Milano
 157° Regimento Fanteria, Brigata Liguria
 158° Regimento Fanteria, Brigata Liguria
 Magior Mario Rossani, Cassano Murge (BA)
 Cołoneło Edoardo Suarez, Napoli
 Sototenente Ferdinando Urli, Seedorf (Austria)
 Capitan Corrado Vanini, Como

 Note 

Categoria:Montanja